ഹരിയാനയിലെ ചോദ്യ പേപ്പര് ചോര്ന്ന കേസിലെ പ്രധാന പ്രതി അറസ്റ്റില് ചണ്ഡീഗഡ്: ഹരിയാനയില് കഴിഞ്ഞ വര്ഷം ഓഗസ്റ്റില് നടക്കാനിരുന്ന പോലീസ് കോണ്സ്റ്റബിള് തസ്തികയിലേക്കുള്ള പരീക്ഷയുടെ ചോദ്യ പേപ്പര് ചോര്ന്ന കേസിലെ മുഖ്യപ്രതി അറസ്റ്റില്. ജമ്മുവിലെ റംബാന് ജില്ലയിലെ ഗുല് സ്വദേശിയായ മുസാഫര് അഹമ്മദ് ഖാന് എന്നയാളാണ് അറസ്റ്റിലായത്. കേസുമായി ബന്ധപ്പെട്ട് 34 പേരെ ഹരിയാന പോലീസ് ഇതുവരെ അറസ്റ്റ് ചെയ്തു. പരീക്ഷ ആരംഭിക്കുന്നതിന് മണിക്കൂറുകള്ക്ക് മുന്പ് ചോദ്യപേപ്പര് ചോര്ന്നതിനാല് പരീക്ഷ റദ്ദാക്കുകയായിരുന്നു. സമൂഹമാധ്യമങ്ങളില് കൂടിയാണ് ചോദ്യ ചേപ്പര് പ്രചരിച്ചത്. തുടര്ന്ന് സംഭവവുമായി ബന്ധമുള്ളവരെക്കുറിച്ച് വിവരം നല്കുന്നവര്ക്ക് രണ്ട് ലക്ഷം രൂപ പാരിതോഷികം നല്കുമെന്ന് ഹരിയാന പോലീസ് അറിയിച്ചിരുന്നു.The post ഹരിയാനയിലെ ചോദ്യ പേപ്പര് ചോര്ന്ന കേസിലെ പ്രധാന പ്രതി അറസ്റ്റില് first appeared on MalayalamExpressOnline.